ГРАДСКА УПРАВА ГРАДА ЗВОРНИК                                                                                                        Одјељење за привреду и друштвене дјелатности                                                                                                        
Датум:10.11.2026. године

ПРЕДМЕТ: Обавјештење о обавезном упису активне адресе за пријем електронске поште у Регистар предузетника
	
Обавјештавају се самостални предузетници који имају регистровано сједиште на подручју града Зворника да су у складу са чланом 101. став 1. Закона о самосталним предузетницима („Службени гласник Републике Српске“, број 98/24), дужни да у Регистар предузетника упишу активну адресу електронске поште (е-mail) за пријем електронских порука, најкасније до 01. јануара 2027. године. Циљ ове законске одредбе је успостављање ефикасније и једноставиније комуникације између регистрационих органа и предузетника.                                                                                                                      

Е-маил адреса се може доставити путем писаног обавјештења уз навођење основних података о предузетнику и активне е-mail адресе.
Образац обавјештења о упису адресе електронске поште може се преузети у Градској управи Зворник, канцеларија број 4, и путем званичне интернет странице града Зворник www.gradzvornik.org. Попуњен и потписан образац доставља се лично Одјељењу за привреду и друштвене дјелатности, канцеларији број 4 или путем електронске поште e-mail: privreda@gradzvornik.org.
Позивамо самосталне предузетнике да наведену законску  обавезу изврше благовремено, како би подаци у Регистру предузетника били потпуни и тачни. 
За све додатне информације предузетници се могу обратити Одјељењу за привреду и друштвене дјелатности града Зворник, путем телефона: 056/232-212 или путем e-mail адресе: privreda@gradzvornik.org.

